Ved en stiftelse af et holdingselskab er der nogle faste engangsomkostninger. Eksempelvis skal der betales 670 kr. til Erhvervsstyrelsen ved stiftelsen af et holdingselskab. Dette er et fast gebyr og kan derfor ikke undgås, hvis man ønsker at stifte et selskab. Dertil skal man oftest medregne salær til advokat, hvis man vælger at benytte sig af advokathjælp til stiftelsen af selskabet. Ved en stiftelse af et selskab skal man have godkendt kapitalen. Det er kun en revisor eller en advokat der kan gøre dette. Mange advokater tilbyder at godkende kapitalen, hvis du benytter dig af deres hjælp til stiftelsen af selskabet.